Kezdőoldal // Receptek // Hideg-meleg előételek, büféasztal // Kenyértölcsér recept
A hozzávalókból lágyabb tésztát dagasztunk, ha kell, adunk még hozzá néhány kanál vizet. Letakarva a duplájára kelesztjük. Lisztezett deszkán 1/2 cm vékony téglalappá nyújtjuk úgy, hogy a rövidebbik oldala 40 cm legyen. Bekapcsoljuk a sütőt 180 fokra, légkeveréssel. A tésztából 1,5 cm széles és 40 cm hosszú csíkokat vágunk. Vékonyan beolajozzuk a fémtölcséreket, és feltekerjük rájuk a tésztacsíkokat. Sütőpapírral bélelt tepsibe sorakoztatjuk úgy, hogy a tésztacsík vége alul legyen. Mindet lekenjük a felvert tojással, megszórjuk tetszés szerinti magvakkal, és nagyjából 20 perc alatt megsütjük. A kész tölcséreket rácsra tesszük, néhány perc után kihúzzuk belőlük a sütőformákat. Ha a formák kihűltek, folytatjuk a sütést a fentebb leírtak szerint.
A kenyértölcséreket közvetlenül fogyasztás előtt töltjük meg a választott töltelékkel. Tehetünk bele majonézes salátát vagy tojáskrémet is, salátalevéllel kibélelve a tölcsért, így nem ázik el a tészta.
A formázót a Cookori.com biztosította.
cookori, előétel, kelt, moha, péksütemény, recept, receptek, sörkorcsolya, tojásmentes, vegetáriánus